На основу члана 25 став 1 Закона о јавном информисању и медијима („Сл. гласник РС“, број83/2014), члана 24 став 1 Правилника о суфинансирању пројеката за остваривање јавног интереса у области јавног информисања („Сл. гласник РС“, број 126/2014) и члана 56 Сатута Општине Бела Црква („Сл. лист Општине Бела Црква“, број 8/2008), Председник Општине Бела Црква, дана 04. 02. 2016. године, донео је

Р Е Ш Е Њ Е

О РАСПОДЕЛИ СРЕДСТАВА У ОБЛАСТИ ЈАВНОГ ИНФОРМИСАЊА ЗА СУФИНАНСИРАЊЕ ПРОЈЕКАТА У 2016. ГОДИНИ

I

Овим решењем утврђују се пројекти у области јавног информисања који ће се 2016. године суфинансирати средствима планираним Одлуком о буџету Општине Бела Црква за 2016. годину, за телевизију,радио и штампане медије у износу од 6.000.000,00 динара, као и износ појединачно одобрених средстава, и то на следећи начин:

|  |  |  |  |
| --- | --- | --- | --- |
| ред. бр. |  учесник |  назив пројекта |  укупна износвредност додељених пројекта у средстава удинарима динарима  |
| 1. | ТВ БАНАТ ДОО, Вршац | Белоцркванска догађањаБела Црква-Бисер Баната | 2.300.000,00 1.000.000,00 |
| 2.  | Бета пресс ДОО Београд | Aгенцијска продукција у циљу унапређивања јавног информ.општине Бела Црква | 568.400,00 50.000,00  |
| 3. | БЦ Инфо ДОО Бела Црква | Јавно информисање у функцији становника општине Бела Црква |  4.200.000,00 4.000.000,00  |
| 4. | СПЗР ФЛЕШ,Бела Црква | Јавно информисање путем новина БЦ Флеш | 679.181,00 300.000,00 |
| 5.6. | УГ ДАНУБИУС Нови СадЕ Вршац ДОО Вршац | Војводина Инфо НетУчешће грађана у јав.информ. | 517.500,00 200.000,00500.000,00 450.000,00 |

II

На основу овог решења са сваким учесником конкурса који је добио средства засуфинансирање пројектних активности, наведеним у претходној тачки, биће закључен одговарајући уговор.

III

Ово решење објавити на веб-сајту Општине Бела Црква [www.белацрква.rs](http://www.белацрква.rs).

ОБРАЗЛОЖЕЊЕ

Председник Општине Бела Црква као председник Општинског већа је, у складу са чланом 19 став 2 Закона о јавном информисању и медијима, упутио Јавни позив за учешће на конкурсу Општине Бела Црква за обезбеђивање средстава из буџета Општине Бела Црква за 2016. годину за остваривање јавног интереса у области јавног информисања, који је дана 24.12.2015. године објављен на званичном веб-сајту Општине Бела Црква и на огласној табли општине . Рок за пријаву пројеката истекао је 14.01.2016. године. На конкурсу су учествовали следећи учесници :

1.УГ ДАНУБИУС Нови Сад

2. НИД ВРШАЧКА КУЛА Вршац

3. КОРАК 21 МЕДИЈА Београд

4. ТВ РАДИО ЛАВ Вршац

 5.РТВ Вршалица Вршац

6.БЕТА ПРЕСС Новинска агенција

7. ТВ БАНАТ Вршац

8. ЕВРШАЦ-ЕБЕЛА ЦРКВА

9. БЦ ФЛЕШ Бела Црква

10.БЦ ИНФО Бела Црква

На основу члана 24 став 3 и 4 Закона о јавном информисању и медијима, Решењем број:020-15/2016-02 oд 25.01.2016. године, које је донео Председник Општине као руководилац органа, именована је трочлана конкурсна комисија тако што су чланови именовани на основу приспелих предлога новинарских и медијских удружења.

Стручна служба органа који је расписао конкурс је, на основу члана 10 Правилника о суфинансирању пројеката за остваривање јавног интереса у области јавног информисања, дана 02.02.2016. године извршила проверу документације поднете на конкурс и констатовала да су све приспеле пријаве благовремене али да нису све и потпуне.

Затим је Комисија размотрила све пристигле пројекте и потврдила да поједине пријаве нису потпуне и то:

1.НИД Вршачка кула доо Вршац ( без доказа-изјаве да ће се пројекат реализовати путем медија)

2. Корак 21 Медиа Београд(без решења из Региста медија)

3.Радио Лав Вршац(без доказа-изјаве да ће се пројекат реализовати путем медија)

4.Вршалица ДОО Вршац(без решења из Региста медија)

Затим је Комисија извршила оцену осталих приспелих пријава које су благовремене и потпуне.

Комисија за оцену пројеката из области јавног информисања, дана 03.02.2016. године извршила је оцену пријављених пројеката те сачинила предлог одлуке о расподели средстава и доставила га Председнику Општине и Општинском већу.

Општинско веће закључком број 06-7/2016-02 од 04.02.2016.прихватило је у целости предлог конкурсне комисије те је Председник Општине донео решење као у диспозитиву.

ПОУКА О ПРАВНОМ ЛЕКУ:

Ово решење је коначно и против њега се може покренути управни спор.

Република Србија

ОПШТИНА БЕЛА ЦРКВА

ПРЕДСЕДНИК ОПШТИНЕ БЕЛА ЦРКВА

Број: 020-18/2016-02 ПРЕДСЕДНИК

Дана: 04.02.2016. године ОПШТИНЕ БЕЛА ЦРКВА

Бела Црква Дарко Богосављевић ср

Доставити:

1. Председнику Општине,
2. у електронском облику

свим учесницима конкурса,

1. за објављивање на веб-сајту и
2. Регистру медија;